PATVIRTINTA

Šiaulių rajono savivaldybės kultūros centro direktoriaus

2025 m. sausio 20 d. įsakymu Nr. V-5(1.3)

**15-asis respublikinis mažosios dainos festivalis-konkursas**

**„DAINOS SŪKURY”**

NUOSTATAI

**I. BENDROJI NUOSTATA**

1. Respublikinio mažosios dainos festivalis-konkurso „Dainos sūkury“, skirto šalies vaikų ir jaunimo vokalinės muzikos atlikėjams nuostatai reglamentuoja konkurso tikslus, dalyvius, repertuarą, laiką ir vietą, vertinimą, organizatorius, baigiamąsias nuostatas.

Tai buvęs, Šiaulių rajono savivaldybės kultūros centro 13 metų organizuojamas, tradicinis mažosios dainos festivalis „Ant vaivorykštės sparnų“, kuris sukviesdavo Šiaulių rajono kultūros, švietimo ir ugdymo įstaigų vaikų ir jaunimo kolektyvus.

**II. TIKSLAS IR UŽDAVINAI**

2. Tikslas - vystyti ir puoselėti vokalinį žanrą, padėti atsiskleisti jauniems dainininkams bei vokaliniams kolektyvams.

3. Uždaviniai:

3.1. ugdyti vokalinę, muzikinę bei sceninę kultūrą;

3.2. aktyvinti mokyklinio amžiaus vaikų ir jaunimo muzikinę sceninę saviraišką, kūrybiškumą;

3.3. skatinti mokinių kūrybą;

3.4. puoselėti lietuviškos dainos tradicijas;

3.5. turtinti emocinį, dorovinį bei intelektualinį jauno žmogaus vidinį pasaulį;

3.6. skatinti vaikų ir jaunimo vokalinių kolektyvų vadovų, mokytojų bendradarbiavimą.

**III. DALYVIAI**

4. Festivalyje-konkurse dalyvaujašalies kultūros, švietimo ir ugdymo įstaigų solistai, studijos, popchorai, vokaliniai ansambliai, atliekantys populiariąją ir kitų žanrų muziką.

4.1. Dalyvių amžius nuo 4 iki 19 metų.

4.2. Amžiaus grupės:

A- ikimokyklinio amžiaus solistai, vokaliniai ansambliai;

B- 1-4 kl. mokyklinio amžiaus solistai, vokaliniai ansambliai;

C- 5-8 kl. mokyklinio amžiaus solistai, vokaliniai ansambliai;

D- 9-12 kl. mokyklinio amžiaus solistai, vokaliniai ansambliai;

E- mišraus amžiaus vokaliniai ansambliai.

4.3. Dalyviai skirstomi į kategorijas:

* Solo;
* Mažieji ansambliai (2-3 atlikėjai)
* Ansambliai (4 ir daugiau atlikėjų)

**IV. DALYVAVIMO SĄLYGOS**

5. Festivalio-konkurso dalyviai atlieka 2 dainas. Viena iš jų lietuvių autoriaus ar savos kūrybos daina. Leidžiama naudoti tik kokybiškas fonogramas, instrumentinės grupės pritarimą arba akompanavimą pianinu ar kitu instrumentu.

6. Dalyvių paraiška pildoma Google formoje: <https://forms.gle/Hp5oJove5Lqv9n687>

Dalyvių paraiškos registruojamos **iki 2025 m. kovo 24 d.** (dalyvių vietų skaičius limituotas, paraiškų registracija stabdoma pasiekus limitą). Kiekvieno dalyvio (ansamblio ar solisto) paraiška pildoma atskirai.

7. Dalyvavimas renginyje nemokamas.

**V. LAIKAS IR VIETA**

8. Respublikinis mažosios dainos festivalis-konkursas „Dainos sūkury” **vyks 2025 m. balandžio 18 d. /penktadienį/ 14.00 val. Kuršėnų kultūros centre, adresu Ventos g. 11A, Kuršėnai, Šiaulių r**.

9. Repeticijų laikas bus skelbiamas pasibaigus dalyvių anketų registracijai.

10. Numatoma renginio eiga:

* 11.30 – 13.30 val. dalyvių repeticijos
* 14.00 – 16.30 val. dalyvių pasirodymai
* 17.00 val. dalyvių apdovanojimai

**VI. VERTINIMAS**

11. Dalyvių pasirodymus vertins komisija.

12. Vertinant bus atsižvelgiama į meninį lygį, vokalo techninius duomenis, ansambliškumą, dinamiką, ritmo jautimą, kolektyvo savitumą, fonogramų ar instrumentinių grupių aranžuočių kokybę bei atlikėjų sceninį įvaizdį.

13. Kiekviena amžiaus grupė vertinama atskirai. Nesusidarius pakankamai dalyvių vienoje iš amžiaus grupių organizatoriai pasilieka teisę spręsti dėl grupių sujungimo.

14. Amžiaus grupių nugalėtojai apdovanojami I, II, III lygio diplomais. Visiems dalyviams įteikiamos festivalio padėkos.

15. Atlikėjus parengę vadovai, mokytojai gaus metodines pažymas.

**VII. ORGANIZATORIAI**

16. Šiaulių rajono savivaldybės kultūros centras. Festivalio-konkurso koordinatorės: ŠRSKC direktoriaus pavaduotoja Rolanda Bitienė el.p. [siauliurajonokc@gmail.com](mailto:siauliurajonokc@gmail.com) , tel. +370 41 502118, mob. +370 614 60549 ir meno vadovė Stanislava Rusevičienė, tel. +370 652 70770, el.p.: [s.ruseviciene@gmail.com](mailto:s.ruseviciene@gmail.com)

**VIII. BAIGIAMOSIOS NUOSTATOS**

17. Festivalio-konkurso koncertas bus filmuojamas ir fotografuojamas, viešinamas medijose, socialiniuose tinkluose bei spaudoje.

18. Festivalio-konkurso dalyvių vadovai turi informuoti atlikėjų tėvus ir turėti jų sutikimus dėl konkurso-festivalio dalyvių filmavimo ir fotografavimo.

19. Organizatoriai pasilieka teisę keisti festivalio datą ir laiką, organizavimo formą.

20. Kelionės ir maitinimo išlaidas dalyviai apmoka patys.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_